Document ID: 31994R2300

NEUVOSTON ASETUS (EHTY, EY, EURATOM) N:o 2300/94,
annettu 22 päivänä syyskuuta 1994,
Euroopan yhteisöjen virkamiesten ja muun henkilöstön palkkoihin ja eläkkeisiin Yhdistyneessä kuningaskunnassa sovellettavan korjauskertoimen oikaisemisesta ja Kreikassa sovellettavan korjauskertoimen mukauttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka vahvistetaan asetuksessa (ETY, Euratom, EHTY) N:o 259/68 () ja joita on viimeksi muutettu asetuksella (Euratom, EHTY, EY) N:o 3608/93 (), ja erityisesti mainittujen henkilöstösääntöjen 63, 64, 65, 65 a ja 82 artiklan sekä liitteen XI ja mainittujen palvelussuhteen ehtojen 20 artiklan ensimmäisen kohdan ja 64 artiklan,
ottaa huomioon komission ehdotuksen,
sekä katsoo, että
Eurostat on tarkistanut vuoden 1993 vuosikertomuksensa ottaakseen huomioon Yhdistyneen kuningaskunnan keskustilastotoimiston oikaisemat hinnat; tämän vuoksi olisi oikaistava Yhdistyneessä kuningaskunnassa sovellettava korjauskerroin 1 päivään heinäkuuta 1993 alkaen, ja
elinkustannukset ovat nousseet huomattavasti vuoden 1993 jälkimmäisen puoliskon aikana unionin jäsenvaltiossa Kreikassa, jossa työskentelee Euroopan yhteisöjen virkamiehiä ja muuta henkilöstöä; tämän vuoksi olisi mukautettava kyseisten virkamiesten ja muun henkilöstön palkkoihin ja eläkkeisiin asetuksen (Euratom, EHTY, EY) N:o 3608/93 nojalla sovellettava korjauskerroin 1 päivään tammikuuta 1994 alkaen,
ON ANTANUT TÄMÄN ASETUKSEN:
1 artikla
Vahvistetaan jäljempänä mainitussa maassa työskentelevien virkamiesten ja muun henkilöstön palkkaan 1 päivään heinäkuuta 1993 alkaen sovellettava korjauskerroin seuraavasti:
Yhdistynyt kuningaskunta (paitsi Culham): 107,3.
2 artikla
1. Vahvistetaan jäljempänä mainitussa maassa työskentelevien virkamiesten ja muun henkilöstön palkkaan 1 päivään tammikuuta 1994 alkaen sovellettava korjauskerroin seuraavasti:
Kreikka: 85,4.
2. Eläkkeisiin sovellettavat korjauskertoimet vahvistetaan henkilöstösääntöjen 82 artiklan 1 kohdan mukaisesti.
Asetuksen (EHTY, ETY, Euratom) N:o 2175/88 () 3-10 artiklaa sovelletaan edelleen.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 1994.

Labels: 9
0
18
15